Marta Llorens: “Govern i PSC es tapen les vergonyes amb pactes de salut i propostes de pressupostos que blinden la sociovergència responsable del cas Innova” | Candidatura d'Unitat Popular - Reus\nMarta Llorens ha deixat ben clar que un any després, la CUP “es penedeix d’haver negociat els anteriors pressupostos amb un govern que no té cap mena de planificació ni estratègia i que es manté viu a través de pactes immobilistes i on regna la manca de debat i transparència”. En aquest sentit, la portaveu ha explicat: “El 2016 vam negociar pensant que érem primera força de la oposició i que havíem de tirar la ciutat cap endavant. Ens va moure la bona fe en vistes que cap partit tenia una gran majoria i enteníem que calia debatre i negociar sobretot”.\nLlorens també ha recordat que la CUP va intentar articular “una proposta de pressupostos consensuada de tota l’oposició per presentar al govern que no va prosperar” i ha especificat que “els socialistes van ser els primers que es van desdir de la proposta unitària que presentàvem la CUP tirant pel dret sense donar cap mena de resposta”.\nLa portaveu cupaire ha repassat diversos dels acords que es van pactar amb el govern i ha mostrat el descontentament general vers la gestió d’aquests. Un dels exemples exposats ha estat l’estudi per analitzar si era viable internalitzar la brossa. “Gràcies a les negociacions ara disposem d’un estudi objectiu que assegura 1,3 milions d’euros d’estalvi anuals per a Reus però el govern no en farà cap cas com ja ha dit. De què ha servit negociar, doncs? De res”, ha afirmat Llorens.\nUn altre acord va ser el de redactar el pla estratègic de subvencions, beques i ajuts, que, a més a més, és obligat per llei. La cupaire ha assegurat que “han redactat el pla però allò important que era portar-lo a debat i definir unes línies estratègiques i de planificació municipal no s’ha complert. Per què?”. La implementació de la targeta resident ha estat un altre dels acords que Llorens ha destacat. “La CUP exigíem aquesta targeta des del 2010 i havíem portat la proposta al ple. Malgrat negociar, però, es denota la manca de voluntat política del govern. El senyor Marc Arza entèn que una targeta resident passa per crear més places de pàrquing quan ja en tenim 900 que no s’omplen en tot l’any. Ens cau la cara de vergonya”, ha sentenciat Llorens.\nD’altra banda, la CUP ha lamentat l’actitud del PSC que actualment està negociant els pressupostos amb el govern de Reus. “Francesc Vallès deia al febrer del 2016, literalment, que la CUP havíem deixat de ser un partit d’esquerres i van considerar que la nostra abstenció era un frau per als ciutadans. Com pot ser, doncs, que siguin ells els que ara negocien amb el govern?”, s’ha preguntat Llorens.\n“Més ens sorprèn encara, quan va ser el PSC qui ens va trucar el passat octubre per plantejar-nos fer una moció de censura al govern actual”, ha afirmat Llorens. “Per què, com i quan justifiquen aquest canvi de rumb dels socialistes?”, ha preguntat la regidora. “Govern i PSC es blinden de nou i faciliten un pacte de governabilitat immobilista. Ja ho vam dir a la signatura del pacte de salut i d’alguna manera s’entreveu la sombra d’Innova ara també als pressupostos”, ha sentenciat.


El veïnat de Massamagrell tria un camí a la platja ciclo-vianant de doble sentit en "Camins a la Mar" | Valencia Extra\nEl veïnat de Massamagrell tria un camí a la platja ciclo-vianant de doble sentit en "Camins a la Mar"\nDesprés de 15 dies de votacions, les veïnes i els veïns de Massamagrell han decidit que el camí que connecte el nucli poble amb la platja siga un camí format per un carril bici i un carril per als vianants de doble sentit de circulació. Aquesta, l’opció número u, ha sigut amb 63 vots la proposta guanyadora entre les cinc possibles alternatives que presentava el projecte.\n“Des de 2016 la Diputació de València està realitzant el projecte “Camins a la Mar” amb l’objectiu de definir una xarxa d’itineraris interurbans que permeten la connexió cicle-per als vianants en els municipis de l’Horta Nord. En el cas de Massamagrell se’ns van presentar cinc possibles propostes i des de l’Ajuntament hem decidit que fora la ciutadania qui triara la proposta que s’acabarà realitzant”, explica la regidora d’Urbanisme, Raquel Gómez.\n“Aquesta és una proposta de qualitat tant per a les bicicletes com per als vianants, a més és el disseny més segur per a tots, però això comporta la necessitat d’expropiar terreny als camps de l’horta, un alt cost de producció i un procés d’execució llarg”, aclareix l’alcalde, Pep Galarza.


10ena Cursa de la Serra de Puigverd – Club Esportiu Rocko Almenar\n10ena Cursa de la Serra de Puigverd\nHomeCurses10ena Cursa de la Serra de Puigverd\nAquest cap de setmana es va celebrar la 10ena Cursa de la Serra de Puigverd de Lleida, una cursa dintre de la LLiga de Ponent Eurosomni. Una cursa on s’han reunit uns 700 participants entre totes les propostes (10k, 6k, curses infantils, i caminata. I un recorregut on el 70% terra i el 30% d’asfalt.\nLa Mònica Malla membre del C.E. Rocko, desprès de més de 2 anys inactiva, va participar en el recorregut de 10k. Un recorregut gens desconegut per ella i on jugava com a casa. Tot i que la sorpresa final (3a General Femenina amb un temps de 48’20m) no era gens esperada, va treballar tot el recorregut per poder-la acabar amb el millor rendiment i satisfacció.\nMònica – Desprès de més de 2 anys sense participar en cap cursa i entrenar aquests darrers 3 mesos quan podia, no volia deixar perdre l’oportunitat de tornar a les curses, tenir reptes i motivació de superació. En cap moment esperava el resultat que vaig obtenir, tant sols esperava poder-la acabar dignament i amb mes temps del que faig fer. Però quan estàs a la línia de sortir i et tremola tot el cos dels nervis i les ganes que tens de sortir corrents, bufff com enyorava aquesta sensació. Sobretot, vaig decidir no sortir a morir, tot just acabo de començar i cal fer-ho poc a poc, així que durant tot el recorregut hem vaig anar buscant metes entre els corredors ( ara haver si puc agafar aquest, i desprès aquella noia i vaig guanyant posicions…), buscant un ritme còmode, anar recuperant i endavant altre cop augmentant a poquet a poquet. La veritat que des de que vaig sortir hem vaig trobar molt be, còmoda i segura. Potser per això, i sense mirar el rellotge fins l’últim km ( no hem podia creure el ritme que portava) treballar per sensacions, va ser el que hem va portar aquest resultat.\nPensar en l’arribada, que per primera vegada hi ha el “peke” esperant-me per creuar la meta, sens dubte, era el millor regal.\nOrganització un 10!


Més d’un 62% dels ingressos a urgències per intent de suïcidi a l’Ebre va ser de dones - URV Activ@\nGeorgina Casanova (tercera per la dreta), acompanyada dels membres del tribunal.\nMés d’un 62% dels ingressos a urgències per intent de suïcidi a l’Ebre van ser de dones i majoritàriament casades o amb parella. Ho constata una tesi del campus Terres de l’Ebre realitzada per Georgina Casanova després d’analitzar prop d’un miler de casos atesos a la unitat de salut mental del Pere Mata al territori.\nLa infermera de la unitat d’hospitalització de la Fundació Pere Mata Terres de l’Ebre, Georgina Casanova ha elaborat la seua tesi doctoral: Diferències en els factors de risc entre la població que consulta per un intent de suïcidi i la que acudeix per altres motius a un servei d’urgències d’una unitat de salut mental . En ella investiga quin és perfil clínic i psicosocial de les persones que han protagonitzat algun intent de suïcidi a les Terres de l’Ebre, per tal de desenvolupar un programa de prevenció eficaç per a les conductes suïcides a la zona. Per realitzar la seua investigació ha fet un anàlisi comparatiu entre 498 persones que han estat atesas a la unitat de salut mental de la Fundació Pere Mata al territori per un intent de suïcidi, i 502 que hi ha acudit per altres motius.\nLa principal conclusió que es desprèn de l’estudi és que hi ha entre els dos grups analitzats “diferències estadísticament significatives en múltiples variables”. Així el grup de les persones que ha acudit per un intent de suïcidi al centre està en un 62,4% format per dones, mentre que en l’altre grup la xifra és només d’un 47%; el 59% tenen parella enfront del 43.7% de l’altre grup; el 58,5% tenen problemes de relació, enfront un 39,2%; i el percentatge de problemes de relació en la parella és d’un 46,7% enfront del 26,4%. Un 35,1% no tenia feina mentre que en l’altre grup el percentatge és del 25,1%; el 33% patia dificultats econòmiques enfront del 20,6% de l’altre grup analitzat. També és significatiu que només un 28% dels casos atesos per intent de suïcidi havia tingut ingressos psiquiàtrics previs, enfront del 43% de l’altre grup, i només un 3% havia patit símptomes psicòtics, mentre que en l’altre grup el percentatge és d’un 22%.\nDavant d’aquests resultats, l’autora de la tesi apunta que cal formar els professionals sanitaris dels diferents serveis de salut de la zona per poder identificar precoçment els símptomes d’alerta i abordar les necessitats psicosocials de les persones afectades. “Vistos els problemes de relació, especialment amb la parella, també caldria enfortir les intervencions amb un abordatge familiar i comunitari”, assenyala Casanova, alhora que posa èmfasi en què cal “establir estratègies d’intervenció que tinguin en compte la perspectiva de gènere”, ja que majoritàriament es tracta de dones.\nLa tesi, dirigida pels doctors Pilar Montesó i Carlos López, de la Facultat d’Infermeria de la URV al campus Terres de l’Ebre, ha estat presentada al campus de Tortosa aquest mes de maig. Els membres del tribunal han estat els doctors Mar Lleixà, Joaquin Tomàs i José González. I ha obtingut la qualificació d’excel·lent cum laude. A més el treball ha estt guardonat amb un accèssit del Premi de Recerca de l’Associació Catalana d’Infermeria de Salut Mental (ASCIAM). L’autora també va guanyar l’any passat el primer premi a la millor comunicació oral del IV Congrés Català d’Infermeria de Salut Mental, per la comunicació “Mites entorn al suïcidi, en parlem?”, basada en la investigació de la tesi. I el primer premi al millor projecte de recerca presentat a la 2a Jornada d’Innovació i Recerca organitzada pel Col·legi d’infermeres i infermers de Tarragona, al desembre del 2016.\nActualment, es calcula que cada any moren al món un milió de persones a causa del suïcidi, per la qual cosa es considera una de les principals causes de mort i un problema de salut publica important. Tot i que es complicat obtenir dades reals sobre aquest tema en molts països, es calcula que per cada persona que es suïcida n’hi ha entre 15 i 30 que ho intenten. Aquests són els casos que ha analitzat el treball de Casanova. És el primer estudi sobre aquest tema que es realitza a les Terres de l’Ebre, una zona eminentment rural i amb unes característiques pròpies.\nAmb les etiquetes: suïcidis, tesis doctorals


Quart de Poblet acollirà per primera vegada l’eixida d’una de les etapes de la Volta a la Comunitat Valenciana Gran Premi Banc Sabadell. Així ho ha anunciat avui en roda de premsa l’alcaldessa del municipi, Carmen Martínez, acompanyada pel regidor d’Esports, Manuel Díaz, el director de la Volta, Ángel Casolà,\nQuart de Poblet s'uneix per a dir No a la violència masclista\nL’Ajuntament de Quart de Poblet, a través de la Regidoria d’Igualtat, que dirigeix Cristina Mora, ha celebrat hui, després que la pluja impedira fer-ho divendres passat, l’acte central de la campanya entorn del 25 de novembre, Dia Internacional contra la Violència cap a les Dones. Enguany han tingut un protagonisme\nL’Ajuntament de Quart de Poblet ha celebrat aquest matí el Dia Mundial de les Ciutats amb una jornada informativa sobre la seua Estratègia de Desenvolupament Urbà Sostenible Integrat (EDUSI), cofinançada pel Fons Europeu de Desenvolupament Regional (FEDER) a través del Programa Operatiu Plurirregional d’Espanya (POPE) 2014-2020, ja que és el\n“Uno”, de Javier Pascual Marco Rico, ha obtingut el primer premi en el Concurs de Curts del Festival Quartmetratges, organitzat per l’Ajuntament de Quart de Poblet. Un telèfon mòbil dins d’una borsa hermètica sona enmig del mar… Aqueixa escena de pas a un relat sense artificis, que colpeja la línia\nLa localitat valenciana de Quart de Poblet és, en aquest moment, tot un referent del curtmetratge a la Comunitat Valenciana gràcies a una iniciativa que compleix 35 anys: el Concurs de Curtmetratges “Quartmetratges”. Des de dilluns passat fins a aquest dissabte, el Centre Cultural El Casino obri les seues portes\n19/10/2018 - Cristina Chacón\nJa es coneix el llistat de nominats als Premis educa abanca al millor docent d’Espanya, i el mestre Francesc Vicent Nogales Sancho, del col·legi Sant Enrique, està entre els 100 nominats. Després de rebre quasi 1900 propostes de tota Espanya l’organització ha fet públic el llistat de nominats. Aquests premis\nLes Festes Majors, Patronals, Populars i de Moros i Cristians de Quart de Poblet han tingut un dels seus començaments més multitudinaris de la seua història. El cap de setmana passat es van celebrar actes en honor al patró de la localitat, Sant Onofre, al costat d’altres activitats recreatives i\nEls Clavaris de Quart de Poblet rendiran el pròxim 1 de setembre l’homenatge al seu patró, Sant Onofre en la tradicional Passejà. No obstant això, enguany en arribar a la rotonda de la font hi haurà Piromusical a càrrec de Ricasa (Ricardo Caballer ) + Chiquitín, amb els efectes d’il·luminació,\nComences les Festes Majors, Patronals, Populars i de Moros i Cristians de Quart de Poblet, i ho fan amb un programa que no deixarà indiferent a ningú. Amb un total de prop de 160 activitats programades durant els 10 dies de festejos que componen les festes de la localitat, Quart\nL’Ajuntament de Quart de Poblet s’ha unit al programa Viles en Flor Comunitat Valenciana, convocat per l’Associació Professional de Flores, Plantes i Tecnologia Hortícola de la Comunitat. Aquesta adhesió, realitzada mitjançant l’Àrea de Sostenibilitat, dirigida per Juan Medina, tracta d’incentivar als municipis participants a millorar el seu espai verd, reconeixent\nPàgina anterior 1 2 3 4 5 … 14 Pàgina següent


Turisme esportiu – Turisme Sort\nSort, és la destinació de turisme esportiu del Pirineu!\nL’Agència Catalana de Turisme atorga la marca de Turisme Esportiu a Sort perquè tant els esportistes d’alta competició com els turistes amants de l’esport tenen instal·lacions de la màxima qualitat i serveis adaptats a la seva pràctica esportiva.\nL’any 2006 Sort va obtenir la certificació com a Destinació de turisme esportiu de Catalunya en piragüisme d’aigües braves, esports col·lectius i futbol i el 2011 es va consolidar com a Pol d’excel·lència en piragüisme d’aigües braves.\nSort compta amb 5 allotjaments certificats que han adaptat la seva oferta i horaris a les vostres necessitats i tant si veniu sols, com amb el vostre equip, el personal de turisme i esports s’encarregarà de donar resposta a les vostres necessitats perquè la vostra estada sigui el més agradable possible. Contacteu amb nosaltres i gaudiu de les nostres instal·lacions esportives, els serveis turístics i tot un territori!\nPunts d’atenció i acolliment del Turisme esportiu\nÀrea de turisme-Ajuntament de Sort\ntel. 973 620 010 – 609 547 601\nPoliesportiu «Els Til·lers»\nVeure el directori de turisme deportivo


Jesús Monzó: El Bloc de Catarroja torna a exigir la suspensió i retirada del PAI Nou Mil·lenni\nEl Bloc de Catarroja torna a exigir la suspensió i retirada del PAI Nou Mil·lenni\nEl Bloc de Catarroja ha exigit, de nou, en este darrer plenari, la retirada del PAI Nou Mil·lenni, així com de la revisió del PGOU, defensat pel PP i UV. Segons Monzó, la doble paralització cautelar del PAI pels jutges, evidencien que hi ha irregularitats, el Bloc ha advertit que si realment és així, exigirem responsabilitats polítiques.\nEn un ple, molt més tranquil que en altres ocasions, tota l'oposició (a excepció del Grup de No Adscrits, és a dir Harbi Odeth, exPSOE) li ha exigit a l'equip de govern sensatesa i trellat davant la barbàrie urbanística. El Bloc, a més a més, ha donat suport a la moció d'EU que demanava el compliment de l'informe Auken, informe que va ser aprovat al Parlament Europeu amb el suport de la Coalicó de la qual forma part el Bloc.\nSobre el tancament de la central nuclear de Garoña, a Burgos, el Bloc i EU foren les úniques forces polítiques que es mostraren a favor, mentre que el PSOE es va abstindre.\nEl Bloc, a més a més, ha exigit al PP de Catarroja que invertisca més diners en energia renovable i al PSOE que complisca amb el seu programa electoral...\nPP i PSOE es varen cumpabilitzar mútuament de la situacó en què es troba el País Valencià. El Bloc va recordar que un per l'altre... Ni amb el PP vàrem tindre infraestructures ni AVE ni ara amb el PSOE tenim AVE, ni finançament... Els partits centralistes ens estan abocant a una situació lamentable i tercermundista.


Costa & Isaias Apartamentos Angra Do Heroismo Portugal - Ofertes d'hotels amb els MILLORS DESCOMPTES EN LÍNIA\nVeure tots els 57 allotjaments a Angra Do Heroismo.\nRua Francisco Ornelas 1-C;1-D;1-E, Angra do Heroismo, Angra Do Heroismo, Portugal, 9700-085 - Molt bona ubicació - Veure al mapa\nApartament 2 Habitacions (4 Adults) (Two-Bedroom Apartment(4 Adultos))\nMés informació sobre Costa & Isaias Apartamentos\nAl visitar Angra Do Heroismo, vosté es sentirà com a casa a Costa Apartamentos, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Costa Apartamentos, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen habitació familiar, caixa forta.\nGaudiu de les comoditats d'alta gama com ara banyera hidromassatge, escriptori, balcó/terrassa, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Costa Apartamentos.\nNúmero de Identificación Fiscal: 213/AL,214/AL,216/AL,217/AL,21\nAngra Do Heroismo Hotels apartament


Codi: 101213 Crèdits: 6\nL’assignatura pretén ser una introducció a l’aplicació del concepte de sostenibilitat o desenvolupament sostenible al món del turisme. L’anàlisi abordarà els principis del turisme sostenible i la seva aplicació pràctica tant des del punt de vista de les destinacions turístiques com de l’empresa turística. Un dels objectius bàsics serà conèixer els aspectes teòrics i pràctics de la gestió ambiental al sector turístic, així com els aspectes relacionats amb la sostenibilitat econòmica i social del desenvolupament turístic.\n1. Comprendre el concepte de desenvolupament sostenible i saber expressar la seva aplicació a l’àmbit del turisme.\n2. Conèixer els principis del turisme sostenible i les diferents aplicacions d’aquest concepte al sector turístic.\n3. Conèixer els principals impactes que provoca l’activitat turística sobre el medi ambient, l’economia i la societat de les destinacions i quins són els instruments per gestionar i reduir els impactes negatius.\n4. Saber identificar i descriure els instruments existents per a la millora ambiental de les destinacions i empreses turístiques.\n5. Ser capaç de proposar bones pràctiques per a la sostenibilitat del sector turístic.\n6. Entendre el turisme com un instrument de desenvolupament econòmic i social, que pot contribuir a la millora econòmica i a la reducció de les desigualtats socials a les destinacions.\n1. Introducció al turisme sostenible\n1.1. El desenvolupament sostenible\n1.2. El turisme sostenible\n2.1. Turisme i medi ambient, una relació contradictòria\n2.2. La crisi ambiental global i el turisme\n2.3. Polítiques ambientals per un turisme sostenible\n3.1. Impactes econòmics i socials del turisme\n3.2. Ètica i turisme\n3.3. Polítiques econòmiques i socials per un turisme sostenible\n4. Instruments per un turisme més sostenible\n4.1. Principals agents i els seus rols\n4.2. Instruments per unes destinacions turístiques més sostenibles\n4.3. Instruments per unes empreses turístiques més sostenibles\nNota: La perspectiva de gènere s'inclourà al llarg de l'assignatura, però de forma més específica als temes 1.1, 3.1, 3.2 i 3.3.\nL’assignatura té tres dinàmiques de funcionament paral·lel:\na) Metodologia de la part teòrica de l’assignatura\nExplicació a classe de les diferents parts del temari mitjançant classe magistral al llarg de les setze setmanes lectives de l’assignatura. Les classes comptaran sovint amb suport audiovisual (visionat de vídeos de suport a la teoria, presentacions en Power Point, etc.).\nb) Metodologia de la part pràctica de l’assignatura\nAl llarg del curs es proposarà la realització de diversos treballs pràctics, relacionats amb la part teòrica de l’assignatura, i que hauran de ser realitzats fora de l’horari de classe.\nc) Metodologia del funcionament del Campus Virtual\nLa plataforma del Campus Virtual s’emprarà com a complement d’informació i mitjà de comunicació alternatiu a l’aula entre alumnes i professor. Al Campus Virtual hi haurà material complementari a la teoria en format digital, enllaços a pàgines web, el programa de l’assignatura, així com els treballs pràctics.\nActivitats d'aula 5 0,2 1, 2, 3, 4, 5, 6, 7, 8, 9, 10, 11, 12, 13, 14\nClasses teòriques 40 1,6 1, 2, 3, 4, 5, 6, 7, 8, 9, 10, 11, 12, 13, 14\nTutories 2 0,08 1, 2, 3, 4, 5, 6, 7, 8, 9, 10, 11, 13, 14\nEstudi 60 2,4 1, 2, 3, 4, 5, 6, 7, 8, 9, 10, 11, 12, 13, 14\nTreballs 40 1,6 1, 2, 3, 4, 5, 6, 7, 8, 9, 10, 11, 12, 13, 14\na) La realització de dos exàmens parcials, que valdran un 50 % de la nota final (25% cada examen) i que inclouran la matèria teòrica exposada a les classes magistrals.\nb) La realització dels treballs pràctics proposats al llarg del curs i lliurats dins del termini fixat, que valdrà un 50% de la nota final.\nPer tal de fer promig en la nota final cal obtenir com a mínim un 4 sobre 10 en cadascuna de les parts objecte d’avaluació.\nExamen parcial 1 25% 1,5 0,06 1, 2, 3, 4, 5, 6, 7, 8, 9, 10, 11, 12, 13, 14\nExamen parcial 2 25% 1,5 0,06 1, 2, 3, 4, 5, 6, 7, 8, 9, 10, 11, 12, 13, 14\nTreballs pràctics 50% 0 0 1, 2, 3, 4, 5, 6, 7, 8, 9, 10, 11, 12, 13, 14\n- UNEP – WTO (2005). Making tourism more sustainable. A guide for policy makers. Madrid: WTO (Edició espanyola: Por un turismo más sostenible: guía para responsables políticos, 2006).


Nova màquina d’última generació al Centre de Formació Pràctica\nEl Centre de Formació Pràctica de Manresa ha reforçat el seu equipament amb l’adquisició d’una nova plegadora d’última generació de la marca japonesa Amada. La màquina va estar exposada a la fira Advanced Factories que va tenir lloc a Barcelona, i va ser també durant la fira que es va signar oficialment la seva compra per part de la presidenta de la Fundació Lacetània, entitat titular del CFP, Sílvia Gratacòs.\nUna imatge de la nova màquina.\nLa màquina adquirida és una plegadora ergonòmica per al processament de peces petites, que permet el plegat de peces de fins a 1270 mm de llarg. És una màquina còmode i de programació intel·ligent, dotada d’un control numèric que permet la programació off-line. Disposa d’una àmplia gamma d’eines, La nova màquina s’utilitzarà per oferir cursos de formació en les tecnologies més avançades i converteix el Centre de Formació Pràctica en l’únic a Catalunya en disposar d’aquesta tecnologia.subjeccions i suports de matrius. És una màquina amb baix consum elèctric i d’oli, a més de ser poc sorollosa.


El següent pas avant en la millora de l'eficiència de la xarxa d'autobusos d'EMT València ja té data. Serà dijous de la setmana que ve, 22 de febrer :: València :: El periódico de aquí\nÚltima actualización: 12-02-2018 Hora: 00:32:18\nEMT implantarà les millores en la xarxa d"autobusos municipals el pròxim 22 de febrer\nEl següent pas avant en la millora de l'eficiència de la xarxa d'autobusos d'EMT València ja té data. Serà dijous de la setmana que ve, 22 de febrer. Encara que afectarà a menys línies que el canvi ja realitzat en 2016 s'ha estat comunicant durant els últims mesos a associacions de veïns i veïnes i de comerciants i en totes i cadascuna de les Juntes de Districte de la ciutat. A més, des de hui l'empresa municipal de transports multiplica l'esforç perquè totes les persones usuàries coneguen de primera mà com els beneficiaran les millores.\nPer este motiu, i per primera vegada en la seua història, l'EMT ha dissenyat una campanya informativa que comprén la personalització individual de cadascuna de les parades en les quals alguna línia es veu afectada per un canvi. D'eixa manera, si una persona usuària acudeix a la seua parada i la línia que utilitza no canvia, la vorà com qualsevol altre dia; no obstant això, si alguna de les línies de la seua parada veu implementada alguna millora o modificació, es trobarà a partir de hui un panell d'informació gràfica explicant-li la naturalesa del canvi, ja siga la simple modificació del número que denomina la seua línia (com ocorre en algun cas) o la modificació de l'itinerari, la destinació final o les freqüències.\nD'esta manera es col·locaran vinils en un total de 80 marquesines. No obstant això, la informació no acabarà ací, ja que s'afegiran 130 mupis, 25 autobusos i 185.000 fullets explicatius personalitzats també per a cadascuna de les línies que requerisquen una major informació, i que seran principalment repartits a l'interior dels mateixos vehicles de les línies afectades en les jornades prèvies als canvis, i també en els barris pels quals discorren les mateixes i els seus centres de salut, socials i educatius.\nDes de la direcció d'EMT asseguren que estan satisfets amb la informació que ja s'ha anat traslladant i es traslladarà amb esta campanya, però per a reforçar-la definitivament i que no supose cap contratemps en el funcionament de les línies des de la seua mateixa posada en marxa, l'empresa ha previst disposar d'un total de 40 persones informadores que viatjaran en els propis autobusos i estaran a l'entorn de les parades des de dilluns que ve, 19 de febrer. D'esta manera les persones usuàries també podran consultar qualsevol dubte a este equip, evitant així que els dubtes puguen suposar cap molèstia per a les conductores i els conductors, que es voran alliberats de la necessitat d'explicar les millores.\nCom ha recordat el regidor de Mobilitat Sostenible, Giuseppe Grezzi, l'EMT introdueix una “nova fase de millores i la nostra intenció, després dels bons resultats de les anteriors, és seguir millorant el servici, però a més fer-ho tractant d'evitar al màxim qualsevol molèstia lògica que puga acompanyar un canvi, encara que siga en este cas per a millorar”. En este sentit, ha afegit que “l'EMT ha preparat un desplegament importantíssim, que unit a totes les sessions informatives realitzades fins ara amb veïns i veïnes i entitats socials i comercials, possibilitarà que estes millores, moltes atenent velles demandes veïnals, siguen un èxit des del primer dia”.


Bellesa, bellesa per tot arreu – Inlingua Andorra\nBellesa, bellesa per tot arreu\nAl final del carrer Prat de la Creu, a Andorra la Vella, hi ha un nu femení en una rotonda. De qui es tracta —us preguntareu— i què hi fa allà? Es tracta ni més ni menys que de la bella Mari Carmen. Aquesta meravellosa escultura de bronze, elaborada molt curosament per Josep Viladomat, ocupa un lloc central a la rotonda i s’exhibeix a la intempèrie. Quantes persones, però, s’hi han fixat?\nMari Carmen, obra de Josep Viladomat (1966)\nL’escultura canvia de to amb les estacions: bronze fosc a la tardor i a l’hivern i bronze brillant a la primavera i a l’estiu. Ho havíeu notat? Us proposo que, la propera vegada que sigueu a prop del Poliesportiu d’Andorra, gaudiu de la seva bellesa. Realment em pregunto quantes persones venen al país i aprecien aquestes joies disseminades per la capital i per Escaldes-Engordany.\nLa puntaire, obra de Josep Viladomat (1972)\nHeu vist la noia que fa puntes de coixí a prop d’inlingua Escaldes? Tot el professorat d’inlingua que ensenya a Escaldes-Engordany està familiaritzat amb aquesta jove tranquil·la i treballadora que no presta atenció al tràfec del trànsit i els vianants que l’envolten. Està plenament concentrada en la seva labor. L’artesania de la noia ha estat representada amb cura i amor pel mateix escultor, Josep Viladomat, amb cada detall de la seva feina capturat en bronze, sense esmentar la profunda concentració del seu rostre.\nLa morisca, obra de Josep Viladomat (1967)\nI què me’n dieu de la jove parella de balladors que es troba als jardins de la Casa de la Vall? En mirar-los, es percep el goig que senten ballant una dansa tradicional d’Andorra, la morisca. Els dos joves alegres i feliços simbolitzen el gran esdeveniment de la Nova Reforma de 1866 a Andorra, quan s’atorgà el dret a vot a tots els caps de casa elegibles i no només als rics.\nArnaldeta de Caboet, obra de Sergi Mas (2007)\nTambé cal destacar Arnaldeta de Caboet. Aquesta petita estàtua, que trobareu a l’ombra d’una conífera a Escaldes, gairebé no es veu. Té una estatura diminuta però un estatus grandiós, atès que té una gran importància per a la història d’Andorra. Arnalda de Caboet es va casar amb el vescomte Arnau de Castellbò i d’aquesta unió nasqué una filla, Ermessenda, que es va casar amb Roger Bernat, comte de Foix. Això és significatiu perquè el net d’Ermessenda signà el primer pariatge d’Andorra amb Pere d’Urg, bisbe d’Urgell, el 1278. A més a més, el rei Enric IV de França prové d’aquest llinatge, però em sembla que ens estem allunyant del tema… Això no té la intenció de ser una lliçó d’història.\nAbans era una pràctica habitual que els països col·loquessin estàtues per honorar figures públiques significatives en espais comuns. Un cop a l’any, en alguns països, la gent les homenatja, recordant així a les generacions futures els seus grans líders, els seus valors i els fets històrics viscuts per sentir-se’n orgulloses i mantenir viu el patriotisme.\nÉs un fet evident, però, que avui hi ha molta controvèrsia arreu sobre el valor de les estàtues que representen esdeveniments o períodes en la història d’un país. Sovint els herois d’antany són vistos ara com a brivalls. No obstant això, aquest és un debat per a un altre dia. Avui balleu amb els balladors que s’aprecien en aquesta escultura ubicada a prop del carrer del Pui, a Andorra la Vella, i penseu en els versos de WH Davies:\n“Què és la vida si, per viure-la,\nno tenim temps d’aturar-nos i mirar?”\nEl contrapàs, obra de Sergi Mas (1977)\nUs recomano que sortiu i gaudiu de la bellesa de l’art i lloeu aquells qui tenen el talent per crear tals meravelles.\nPer Amèlia Soares\nPosted byChris Aguilar 10 març, 2020 29 octubre, 2020 Posted inBlog, Blog\nPer què s’hauria de viatjar amb motxilla almenys un cop a la vida?


Bons i polítics sense estalvis | Prosperitat i rauxa\n← El vent de la industria, de nou\nEmergents, la Xina de paper →\nA dreta i esquerra, govern i oposició, Joan Puigcercós, Montserrat Tura o Alícia Sanchez-Camacho, són alguns dels líders polítics que han fet públic que no compraran bons de la Generalitat per pura impossibilitat econòmica. Sembla que els seus salaris de diputat i Conseller no els permeten estalviar. Van justets i no disposen ni tan sols d’un petit raconet de mil euros per fer el gest d’invertir en deute públic de l’administració que governen o aspiren a governar.\nPotser els ha semblat que en temps de crisi no tenir estalvis els humanitza però la cosa és més aviat preocupant. Si tenen líquid i senzillament no volen comprar l’emissió del “seny” al 4,75% potser és que saben millor que ningú com d’eixuta es troba la caixa i no se’n fien. Això ja seria prou greu però no cal ser alarmistes. No deu ser el cas. Però si realment no tenen estalvis llavors n’hi ha per arrencar a córrer. Si alguns dels més assenyalats d’entre els nostres dirigents son incapaços de fer bossa amb salaris que tripliquen, com a mínim, el salari mitjà dels ciutadans, com es pot esperar que administrin el diner públic amb dos dits de front?\nVergonya econòmica, cavallers, vergonya econòmica!\nAquesta entrada s'ha publicat dins de Catalunya, Crisi, Economia, General i etiquetada amb bons, deute públics, estalvis, Generalitat, montserrat tura, política, puigcercos, sanchez-camacho, tripartit. Afegiu a les adreces d'interès l'enllaç permanent.


PREINSCRIPCIÓ ALS MÀSTERS OFICIALS DE LA FEE\nFins el 20 de juliol podeu fer la preinscripció als màsters oficials de la Facultat d'Economia i Empresa:\nEnllaç per fer la preinscripció: https://www.urv.cat/ca/estudis/masters/admissio/pas-a-pas-preinscripcio/\nInformació sobre beques i ajuts: http://www.fee.urv.cat/masters/ca/beques\nActe de Graduació Màsters 2019\nEl passat dijous 27 de juny, a les 18.30 h, a l'Aula Magna de la Facultat d'Economia i Empresa, tingué lloc l'Acte de Graduació dels Màsters oferts per la Facultat d'Economia i Empresa: Emprenedoria i Innovació (MEI), Direcció d'Empreses (MDE) i International Markets (MMI).\nDolors Setó parla de "La importància de la Responsabilitat Social a l'Empresa" al programa ADN URV, de Canal Reus TV\nPer veure la intervenció de Dolors Setó, cliqueu aquí.\nEstudiants de la Universitat de Texas fan una estada a la FEE per conèixer la indústria i la innovació del territori\nPer veure la notícia cliqueu aquí.\nTermini de preinscripció obert als màsters oficials de la Facultat d'Economia i Empresa\nA partir del divendres 1 de febrer de 2019, romandrà obert el termini de preinscripció als màsters oficials de la Facultat d'Economia i Empresa:\nEnllaç per a preinscriure's: http://www.urv.cat/ca/estudis/masters/admissio/pas-a-pas-preinscripcio/\nMadrid Case Competition: inscripcions obertes fins el dijous 31 de gener de 2019\nÉs imprescindible que es conegui la totalitat de la normativa i les condicions per les que es regeix la competició.\nEl Dr. Antonio Terceño, degà de la FEE, nou membre de la Reial Acadèmia de Ciències Econòmiques i Financeres\nEl catedràtic d'Economia Financera ha destacat en l'àmbit de la lògica difusa i va impulsar la Facultat d'Economia i Empresa de la URV.\nVeure notícia al Diari Digital de la URV.\nLa professora de la FEE Dolors Setó se situa entre les 100 persones més influents a les xarxes en responsabilitat social de l’empresa\nLlegir notícia aquí.\nSessió de benvinguda als estudiants de màsters oficials de la FEE\nEl dilluns 22 d'octubre a la Sala de Graus de la Facultat d'Economia i Empresa es va celebrar l'acte de benvinguda als estudiants dels màsters oficials del curs 2018/19.\nA l'acte, al qual van assistir també les coordinadores dels màsters, el degà de la Facultat, el Dr. Antonio Terceño, va fer una presentació del centre i dels estudis que s'imparteixen:\nEntrevista a dos estudiants de la Facultat d'Economia i Empresa que expliquen la seva experiència sobre com aprofitar els estudis per a viatjar\nEl passat dijous 18 d'octubre, el Canal Reus TV va emetre un entrevista a Ignasi Merediz, estudiant de 4t del grau d'Economia, el qual va fer una estada d'un curs a la Universitat de Cornell (Estats Units); i a Juan Pedro Lucanero de Bahía Blanca (Argentina) que ha vingut a la Facultat a cursar el Màster en Direcció d'Empreses.\nConvocatòria extraordinària de mobilitat per a estudiants de màsters 2Q curs 2018/19\nSol·licituds del 8 al 15 d’octubre.\nPar accedir a la sol·licitud, premeu aquí.\nEntrevista a Uksa Noun, estudiant cambodjà de la FEE, premiat pel projecte Erasmus Mundus.\nPer veure l'entrevista, clica aquí.\nLa FEE consolida la relació amb la Trade Co-operative University of Moldova.\nEl passat divendres 20 de juliol es va reunir el degà, el Dr. Antonio Terceño amb la Dra. Larisa Savga, de la Trade Cooperative University of Moldova per treballar en la doble titulació amb el Màster en Direcció d'Empreses de la Universitat Rovira i Virgili. A la reunió també van assistir la coordinadora del Màster, la Dra. Eleni Papaoikonomou i la Dra. M. Victòria Sànchez.\nÚltims dies de preinscripció dels màsters de la FEE\nÚltims dies per a preinscriure’s als màsters oferts per la Facultat d’Economia i Empresa.\nData límit: divendres 20 de juliol de 2018.\nLliurament dels premis extraordinaris de màster i de final d'estudis curs 2016-17\nEl dimecres 11 de juliol es va celebrar l’Acte de Lliurament dels Premis Extraordinaris de final d’estudis que atorga la Universitat Rovira i Virgili a l’Aula Magna del Campus Catalunya. De la Facultat d’Economia i Empresa han estat reconeguts amb el premi, per ser els millors dels seus estudis, 6 estudiants:\nEl dia 28 de juny a les 18 h. a la Sala d'Actes de la Facultat d'Economia i Empresa, tingué lloc l'Acte de Graduació dels Màsters en Emprenedoria i Innovació, en Direcció d'Empreses i en International Markets.\nSessions informatives Màsters Oficials FEE\nEl proper curs 2018/19, la Facultat impartirà tres màsters oficials:\n- Màster en Direcció d'Empreses\n- Màster en Emprenedoria i Innovació\n- Màster en Mercats Internacionals\nLa Facultat organitza unes sessions informatives en les quals les coordinadores dels diferents màsters informaran sobre els seus continguts, sortides professionals i altres característiques dels màsters, així com de les beques disponibles per poder cursar-los. El calendari de les sessions és el següent:\nEnllaç per fer la preinscripció: https://www.urv.cat/masters/alumne/index.jsp?idioma=1


XAREL·10: 278.- Les fitxes del Reversi\nBy McAbeu a 20:10\nNo sé si aquesta eixida és de foc apagat, però si cada fitxa la dividesc en dues parts i en col·loque una a cada banda, i vaig fent-ho així amb totes, de segur que hauré posat les mateixes meitats blanques i negres a cada costat.\nNo se m'ocorre :(\nAquesta solució del Francesc és la de les pastilles de l'altre dia, i com no sigui desenroscant les fitxes i separant-les... suposo que aquest cop la cosa no va per aquí.\nun dia que vinc a l'hora ihi posa difícil. No hi ha manera. Vaig a fer una truita de trompetes i mentrestant vaig pensant.\nsi les ftixes són tal qual les trobem, amb dues cares, només cal que les dividim en dos grups de 10 fitxes cada un. llavors segur que encada grup hi haura exactament 10 cares blanques i 10 cares negres.\ni si es poden partir, aleshores ho hem de fer com diu el francesc... com amb les pastilles.\nara bé, també es pot interpretar com si les fitxes no es poguessin ni partir ni aixecar de la taula. aleshores, és més difícil...\nDoncs... de moment ni idea :-))\nen cada cantó sempre hi haurà la mateixa quantitat de fitxes blanques que de negres, el que passa és que unes estaran amb el color blanc cap a un costat i les altres cap al altre, però la realitat serà que sempre hi haurà la mateixa quantitat de blanques que de negres... no sé si m'explico ni si ben bé és això o la meva deducció només és per un problema de sintaxi en el plantejament...\nBufff… Tan fàcil que seria fer-ho amb els ulls oberts…\nCom que aquestes hores el cap no esta tan àgil com voldriem he tingut que fer un aparoba per westar segur que el meu raonament es corercta.\nEl que hem de fer es agafar 10 fitxes. D'aquestes no sabem quantes seran blanques, pero sabrem que hi haura tantes blanques com negres hi ha al altre grup. Per tant el que hem de fer es agafar les 10 i donar-lis la volta a totes 10. Da'uesta menera tindrem les mateixes blanques i negres a un costat que l'altre, el que no sabrem es quantes en tenim de cada.\nEspero Mc que quedi clar.\nDoncs separem i llestos. Tan és com. Les fitxes són blanques i negres, no blanques o negres, així que cap problema. En cada meitat tindrem 10 fitxes amb un costat blanc i l'altre negre.\nno mel se però ja el pensaré\nJo crec que en Melo l'encerta.\nMELO, QUIM, JOSEP B., tots... ei!! Acabeu de resoldre el del dia 8 que sinó no pot sortir "el meu" nom en vermell!!!\nLes fitxes de les que parlem són com les de les dames però pintades de blanc per una cara i de negre per l'altra, per tant l'opció de dividir-les, partir-les o desenroscar-les comportaria un esforç físic que millor que evitem. ;-D\nL'opció de no girar-ne cap perquè totes ja són negres i blanques alhora, és enginyosa però m'haureu de reconèixer que aleshores l'etiqueta "difícil" no li quadraria a l'enigma. :-))\nLa solució correcta és la de MELO, us animo a que ho proveu agafant 20 monedes (10 de cara i 10 de creu), separeu-ne 10 a l'atzar i gireu-les. Veureu que l'enigma surt sol. :-)\nA continuació us copio la solució del LLIBRE que inclou la demostració matemàtica: 278.- Simplement separem 10 fitxes i els donem la volta. De les 10 fitxes separades n'hi haurà X de blanques i per tant 10-X de negres, quan les voltegem tindrem X de negres i 10-X de blanques. Al principi teníem 10 fitxes blanques i 10 fitxes negres de les que n'hem separat 10 i com X d'aquestes eren blanques n'han quedat 10-X de blanques i en conseqüència X de negres. Els dos grups són iguals.


Bloc d'en Jofre Serret: Crec en un nou Malgrat\nPublicat per Jofre a 1:28\nAnònim 19 de gener de 2011, a les 20:50\nLa teva participació en que consisteix en fotre el nom d'un programa d'Ona Malgrat, per després fer un blog plenament partidista i polític amb el teu amic?. Va home va!\nAnònim 19 de gener de 2011, a les 21:54\nDoncs jo penso que la participació és adequadíssima, ja és hora que hagi gent amb noves idees, canvis i participació. Ànims Jofre i endavant!!\nJofre 20 de gener de 2011, a les 19:46\nNo entraré en cap debat sobre el nom de Malgrat,desperta! donat que ja hem demostrat públicament que el nom l'havíem registrat nosaltres prèviament. Dit això, fem i tenim molts projectes de participació ciutadana i si, Malgrat,desperta! n'és un exemple, un espai on tothom pot dir la seva, un espai on es poden dir les coses sense censures.\nAnònim 21 de gener de 2011, a les 0:42\nEl nom Malgrat Desperta no estava registrat per ningú quan és va fer públic. Tampoc per tu ni pel teu amic.\nAnònim 1 de febrer de 2011, a les 10:34\nTot i que Catalunya té dret a decidir, tot i que Catalunya és una nació, tot i que Catalunya és sobiranista, tot i que,........\nTots els convergents sou iguals: ara blanc i demà negre.\nJofre 1 de febrer de 2011, a les 20:08\nAbans de dir res cal informar-se.!!!\nSempre he expressat el mateix sobre aconseguir la independència de Catalunya. És més sempre m'he definit com a tal.\nAixí que dir que canviem d'opinió no és cert No generalitzem!!\nEt recomano fer un ullada als següents articles.\nEl Govern creu que el nou independentisme de Pujol concorda amb el projecte de Mas.\nAnònim 8 de febrer de 2011, a les 2:02\nProu mentides! Tots els politics a la fi i a la cap sou iguals! Ara prometeu molt i despres vinga a embotxacarse diners que no sabeu ni don cauen! Mentiders! Jofre jo de tu pasaria de la politica nomes et portara mal de caps!\nAnònim 8 de febrer de 2011, a les 17:11\nQuin pensament més egoista. La política és servei a la societat. Lamentablement, a vegades es converteix en una altra cosa, però si els joves no creuen en la política malament. Ells són el futur dels pobles on viuen i el futur del seu país. Joves amb ganes d'involucrar-se és el que fa falta.\nNo, no tots els polítics són iguals, com cap persona és igual. També hi ha gent que no es dedica a la política i es dedica a fer el manta i embutxacar-se diners, oi?. Per això hem de pagar els altres?\nAnònim 11 de març de 2011, a les 15:21\nJo també crec en un nou malgrat, sóc concient del que tenim i del molt que s'hauria de canviar i millorar però tenim una bona base per fer-ho. I ja et dic jo que som molts els que pensem així. Vinga molts d'ànims i a veure si aviat podem començat a veure la llum.


La Mañana con Marina (09/07/18) - CVRadio 94.5\nLa Mañana con Marina (09/07/18)\nVoler és poder! Eixe és el lema de Loli Saiz i de QEP Pilates València , el teu centre de disciplines del moviment per a la salut a València. Parlem amb ella sobre la practica de diferents exercicis en horaris inadequats i els perills dels colps de calor.\nEl Debat hui adquirix tints hostalers. Tota la culpa la té el nostre volgudíssim amic Jesus Barrachina i Restaurant O’donnell Cabanyal.\nC/ Marià Sirera 14.\nParlem amb la nostra advocada favorita, @mjsanchezmarti sobre la Llei de Seguretat Ciutadana. De la mà de @floridauni , hui ens visita Maria Atienza. (Coach del grau LEINN) Conversem amb ella junt amb la CEV, empreses de RRHH i el SERVEF per a perfilar als professionals del futur. Joan Damiá (emprenedor i cofundador d’Infine) completa la taula de debat.\nEn “La mañana con Marina” volem aconsellar-te per a no equivocar-te de destí este estiu, i no hi ha ningú millor que @VIAJATELO i @Lib_Patagonia per fer-ho.\nEscolta tot els podcasts de ‘La Mañana con Marina’ ací:\nCV RadioLa Mañana con MarinMarina GarcíaProgramas completosValència


El Govern dona per tancat el pacte amb el PP per renovar el Poder Judicial - Diari de Girona\nEl Govern dona per tancat el pacte amb el PP per renovar el Poder Judicial\nCampo afirma que només queda «fer públic» l'acord sobre el CGPJ Els populars admeten avenços però temen que Vox exploti l'entesa\njj. r. sierra / p. santos 30.11.2020 | 23:44\nEl ministre Juan Carlos Campo (esquerra) i el president del CGPJ, Carlos Lesmes. efe\nEl ministre Juan Carlos Campo (esquerra) i el president del CGPJ, Carlos Lesmes.\nL'acord entre el PSOE i el PP per renovar el Consell General del Poder Judicial (CGPJ), que el pròxim divendres complirà dos anys en funcions, es troba madur. El seu contingut està perfilat, després de mesos de desacords entre els dos principals partits, conats de reforma del sistema d'elecció i acusacions creuades de falta de constitucionalisme. Però falta pactar el moment en què s'anuncia i executa l'entesa, dins d'una conjuntura política adversa per al PP. Pablo Casado tem l'efecte que un acord d'aquest tipus, després del suport d'EH Bildu als Pressupostos Generals de l'Estat, pugui tenir en el seu electorat. Sobretot, amb les eleccions catalanes del pròxim 14 de febrer en l'horitzó, una convocatòria en què el PP tem que una part important dels seus ja per si mateixos escassos votants tradicionals acabin recalant a Vox.\nLa part socialista del Govern ha començat a pressionar en públic. El PSOE tem que en l'últim moment els populars tinguin «por del pacte» i les converses d'aquestes setmanes quedin en res, com va passar l'estiu passat. El ministre de Justícia, Juan Carlos Campo, va dir ahir que l'única peça que li faltava a l'acord era «fer-lo públic». Campo, que també va anunciar que la reforma del Codi Penal que rebaixarà la sedició endurirà alhora el delicte de desobediència al Tribunal Constitucional (TC), va insistir: «Només falta que s'exterioritzi».\n«S'ha de buscar el millor moment per a l'acord», reconeixen els col·laboradors de Casado.\n«És poc el que ens separa i molt el que ens uneix», va continuar el ministre, amb referència a la renovació del CGPJ, en què el PP, almenys en públic, continua vetant, per principi, els candidats proposats per Podem. Però la sintonia amb els conservadors, va explicar Campo, inclou mesures com dotar de més pes la carrera judicial en la designació dels vocals de l'organisme i exigir que els magistrats del Tribunal Suprem siguin designats amb un mínim de 13 vots del consell, que en total compta amb 20 membres.\nEn el PP no són tan clars. En públic, el partit assegura que «no és veritat» que hi hagi un pacte per renovar el CGPJ. En privat, no obstant, els col·laboradors de Casado coneixedors de la negociació amb el Govern admeten que «s'ha de buscar el millor moment per a l'acord», donant a entendre que aquest, en el fons, ja està fet.\nEl suport de Bildu i ERC als pressupostos, que s'escenificarà durant tota aquesta setmana al Congrés, dificulta que els populars facin el pas, després que Casado i els seus hagin carregat amb duresa contra «els que volen vendre Espanya» i els «hereus d'ETA». Aquesta posició incòmoda en aquests moments podria portar el PP a ajornar l'acord unes setmanes, tot i que llavors el calendari els assenyalaria una altra jornada en vermell: el 14 de febrer, dia de les eleccions catalanes. Alguns sondejos vaticinen un gran creixement per a Vox, que ja ha començat a queixar-se que «el PSOE i el PP s'han repartit els jutges». Així que el «millor moment per a l'acord» no té un encaix fàcil en l'estratègia de Casado. En tot cas, els conservadors, com a gest de bona voluntat, demanen al PSOE i a Podem que retirin la polèmica proposició de llei que van registrar a l'octubre per facilitar la renovació del CGPJ, en rebaixar les majories necessàries i permetre que els nomenaments puguin portar-se a terme sense el concurs dels populars. La iniciativa podria debatre's al Congrés la setmana del 14 de desembre. Fins aquell moment, els socialistes no tenen l'opció de portar-la al ple, ja que els grups parlamentaris es reparteixen els torns per introduir aquest tipus d'iniciatives a la cambra baixa.


Dembélé: "No podem pensar que contra el Lió serà fàcil" | We Love Barça\nL'Olympique de Lió, la víctima preferida de Malcom\nOusmane Dembélé ha concedit una entrevista als mitjans oficials del Barça en la prèvia de l'eliminatòria contra l'Olympique de Lió. El davanter...\n18 Febrer, 2019 - 12:52\nOusmane Dembélé ha concedit una entrevista als mitjans oficials del Barça en la prèvia de l'eliminatòria contra l'Olympique de Lió. El davanter francès analitza el pròxim rival, parla del seu nivell aquesta temporada i\n“És un equip amb jugadors molt bons i és molt difícil guanyar allà. Van demostrar aquesta temporada, guanyant al City o al PSG, que haurem d’estar molt atents i no pensar que serà fàcil.”\n“Amb Umtiti parlem a vegades sobre l’Olympique. Em diu que haurem d’estar molt atents perquè són un gran equip."\n“Miro molt els partits de la Ligue1. He coincidit amb alguns jugadors a la selecció com Fekir, Mendy o Moussa Dembélé. Poden ser perillosos per tot el camp.”\n“L’OL Stadium és molt gran i bonic. Hi haurà un gran ambient perquè reben el Barça i haurem d’estar molt concentrats.”\n“Després de la derrota a Roma, tots estàvem molt decebuts. Tot i això, abans havíem jugat grans partits contra el Chelsea tant a l’anada com la tornada dels vuitens.”\n“La lesió va arribar quan em sentia molt bé. Era decisiu i feia una gran feina durant els partits, però així és el futbol.”\n“Està bé. Vaig començar sent decisiu al principi. Vaig tenir una fase al novembre de seure més a la banqueta, però és normal perquè durant una temporada sempre passem per moments difícils. Però tinc fe en mi i intentaré seguir amb el que sé fer i ser decisiu per a l’equip.”\n“És important marcar en els moments clau. Sóc davanter i he de ser decisiu quan l’equip està en el millor moment. Hem d’estar centrats en els nostres objectius. Volem guanyar títols, guanyar la Champions i també la Lliga, és clar!"\n“És genial, fa el futbol més fàcil. Li dono la pilota i fa coses increïbles. Quan està sobre la gespa és més senzill per als davanters, perquè els rivals se centren sobretot en ell. Ens fa passades molt bones i ens deixa en excel·lents condicions.”


Projecte de federació d’associacions d’editors de premsa en català - Premsa Comarcal \nAlfons Udina, president de l’Associació Catalana de la Premsa Gratuïta (ACPG)\nLluís Gendrau, president de l’Associació de Publicacions Periòdiques en Català (APPEC)\nFrancesc Martínez, president de l’Associació de Publicacions Periòdiques Valencianes (APPV)\nEstanis Alcover, president de Premsa Comarcal /ACPC\nGabriel Mercè, president de l’Associació de Premsa Forana de Mallorca\nMiquel Vila, president de Coneqtia\nL’Associació Catalana de la Premsa Comarcal (ACPC), l’Associació Catalana de la Premsa Gratuïta (ACPG), l’Associació de Publicacions Periòdiques en Català (APPEC); l’Associació de Premsa Forana, de Mallorca; l’Associació de Publicacions Periòdiques Valencianes, amb l’adhesió de Coneqtia i Escacc, van fer pública, el dia 29 de maig, en el decurs de la 5a Convenció de la Premsa Comarcal, la seva voluntat de federar-se i treballar unides.\n“Dels antecedents de les associacions es desprèn que totes tenen com a objectiu la promoció de la premsa en català. Aquest és un principi bàsic que les uneix”, va afirmar Estanis Alcover i Martí, president de la Premsa Comarcal. El president Alcover fa afegir que totes les entitats que s’uneixen tenen en comú “el respecte als lectors i als anunciants i un afany de mirar endavant en la carrera pels nous models de comunicació”.\nLa nova entitat treballarà en l’organització conjunta de serveis, com els digitals i de noves tecnologies; en sessions de formació i innovació; en la creació d’una central de serveis editorials de nova generació; i per últim, en la optimització dels recursos de manera conjunta. La seu provisional de la federació estarà situada a l'Associació Catalana de la Premsa Comarcal (Carrer Hospital, 110. 08001. Barcelona).\nEl president de Premsa Comarcal va dir que la constitució de la Federació comportarà que cadascuna de les associacions que la formen es compromet a sumar esforços “per aixecar el llistó” de la premsa a Catalunya i a la resta de terres de parla catalana, “sempre amb el respecte a la independència de cada entitat”.


La UE pacta una nova llei electoral que castigarà els partits catalans\nERC i el PDECat es podrien quedar sense escons a l’Eurocambra\n3 min. Brussel·les 08/06/2018 00:00\n651x366 Tres dels eurodiputats catalans -Josep-Maria Terricabras, Jordi Solé i Ramon Tremosa- al Parlament Europeu. / ARA Tres dels eurodiputats catalans -Josep-Maria Terricabras, Jordi Solé i Ramon Tremosa- al Parlament Europeu. / ARA\nEncara falta el vot del Parlament Europeu, que pot vetar els canvis, però ja han saltat totes les alarmes. Els estats membres van pactar ahir una reforma de la llei electoral europea que beneficiarà els partits d’àmbit estatal i perjudicarà les formacions que són fortes essencialment en una comunitat autònoma, com Esquerra Republicana o el PDECat.\nLa gran novetat és que introdueix per primera vegada un llindar mínim de vots, entre el 2% i el 5% -correspondrà als estats concretar el percentatge-, per poder aconseguir representació al Parlament Europeu. Només s’aplicarà a les circumscripcions que tinguin, com a mínim, 35 escons -a Espanya i cinc països més- i a les que plantegin una circumscripció única a les europees. A la pràctica només Espanya i Alemanya se’n veuran afectades perquè hi ha nombrosos partits que s’acosten al 5% dels vots.\nLa reforma, de fet, està feta a mida d’Alemanya, país que ha forçat els canvis a Europa. El govern d’Angela Merkel va intentar primer fer la reforma per introduir el llindar mínim en el marc de la seva llei electoral nacional, però el Constitucional del país la va tombar i va emplaçar Berlín a fer la modificació a la llei electoral europea.\nFrenar la ultradreta\nFonts comunitàries asseguren que Merkel en un principi volia imposar el llindar per evitar que l’extrema dreta alemanya entrés a l’Eurocambra, però els últims anys ha guanyat tant de terreny que sembla poc probable que no superi el 5% dels vots. Ara, asseguren les fonts, l’obsessió de la cancellera és evitar que partits antisistema com el Partit Pirata alemany obtinguin representació al Parlament Europeu.\nSi es repetissin els resultats electorals de les últimes eleccions europees, el 2014, imposar el llindar d’entre el 2% i el 5% podria deixar fora de l’Europarlament ERC, que va obtenir un 4,01% dels vots i dos escons amb la seva coalició L’Esquerra pel Dret a Decidir, i la formació valenciana Coalició Compromís, que es va presentar a les europees amb altres partits d’esquerres d’Aragó, Extremadura i Ceuta, i va obtenir un 1,92% dels vots i un escó. També van obtenir menys del 5% dels vots Ciutadans -que a les eleccions del 2019 preveu millorar el resultat- i la coalició de partits nacionalistes Los Pueblos Deciden, formada per Bildu i el BNG, entre d’altres.\nEls partits d’àmbit autonòmic ja surten perjudicats amb l’actual llei electoral europea. Amb la circumscripció única estatal es veuen forçats a presentar-se en coalició amb altres partits per aconseguir escons. Convergència i Unió (CiU), per exemple, va anar a les europees del 2014 de la mà del PNB, Coalició Canària i Compromís per Galícia. Junts van obtenir un 5,42% dels vots i 4 seients a Brussel·les i Estrasburg.\nSi s’aproven els canvis, els partits catalans hauran de replantejar-se les aliances. Tant ERC com JxCat, dos dels més afectats per la reforma, n’estan molt pendents. L’aprovació o no de la modificació condicionarà les aliances dels partits catalans de cara a les eleccions europees de l’any vinent. “Ens oposem a aquesta mesura perquè atempta contra la pluralitat i la diversitat ideològica”, va dir ahir Josep-Maria Terricabras, eurodiputat d’ERC.\nEls canvis de la llei electoral europea necessiten el vistiplau de l’Eurocambra per poder-se aprovar. No queda clar què pot passar. En principi el PP europeu, principal grup del Parlament, hi donarà suport. La incògnita és què faran els socialistes. En qualsevol cas, encara que s’aprovés aquest any, algunes fonts adverteixen que és “pràcticament impossible” que es pugui modificar la llei electoral a Espanya abans de les eleccions del 2019.\nL'Alt Pirineu i Aran registren 8 nous casos de Covid-19 en una setmana


Tercer partit sense perdre dels juvenils B. »\nTercer partit sense perdre dels juvenils B.\nLa passada jornada els juvenils de segona regional varen rebre el Santa Catalina, i es varen imposar per 6-1, sumant el tercer partit consecutiu puntuant.\nA pesar del resultat no va ser fins a la segona part quan l’Sporting va aconseguir tancar el partit, el Santa Catalina va aguantar fins a mitjans de la primera part, quan El Gharmouli al minut 26 posava al davant l’Sporting i al minut 37 era Rivadulla qui marcava el 2-0, resultat amb el qual acabaren els primers quaranta-cinc minuts.\nA la segona, dos gols de Vazquez en set minuts, el 52 i 59 establien un 4-0 que sentenciava el partit, el Santa Catalina al minut 68 va aconseguir el seu únic gol, 4-1, Per tancar el marcador en Shamir al minut 77, amb el cinquè gol de l’Sporting i Crespi al minut 89 amb el sisè i darrer gol del partit, amb aquesta victòria l’Sporting continua cinqué, però ara amb tres punts d’avantatge sobre el sisé, el Juventud Can Picafort.\nResultats i classificació juvenils segona regional\nEls juvenils de primera regional guanyen dins el Secar de la Real. Victòria dels amateurs que sumen quatre partits puntuant.


Jugada bruta del Suprem contra les cambres catalanes - XCatalunya.cat\nJugada bruta del Suprem contra les cambres catalanes\nEl Tribunal Suprem ha confirmat l’anul·lació del decret electoral de les cambres de comerç catalanes del 2018 en considerar que la Generalitat no va ser transparent i va ometre el tràmit de participació ciutadana. L’alt tribunal espanyol no ha admès a tràmit el recurs de la Generalitat i del Consell General de Cambres i ha confirmat la sentència del març de l’any passat del Tribunal Superior de Justícia de Catalunya (TSJC), que estimava el recurs contenciós-administratiu interposat per la societat Staff Pavillion SL.\nTot i que la Generalitat va al·legar motius d’urgència, el TSJC sostenia que no es poden limitar els drets dels ciutadans en la participació de procediments com aquests, previstos en la llei catalana de transparència del 2014. (Aquesta notícia actualitza la publicada a les 10.59 hores afegint que el Govern encara no ha rebut la notificació oficial de la resolució)\nEl decret també incloïa el vot electrònic, un aspecte que Staff Pavillion SL va qüestionar per la seva suposada poca fiabilitat i que fos l’únic possible. En la sentència, l’alt tribunal català assenyalava que la Generalitat va al·legar un principi d’urgència per no seguir la tramitació prevista en l’article 69, un argument que el TSJC no comparteix. Segons afirma, el Govern no pot justificar “motius d’urgència per limitar els drets dels ciutadans a la participació en el procediment d’elaboració d’una norma previstos en l’article 69, quan aquesta urgència en tot cas ha estat provocada per la pròpia administració”.\nSobre el vot electrònic, el TSJC apuntava que l’Estat es limita a establir amb “caràcter bàsic” les condicions perquè s’exerceixi però no entra a valorar si pot coexistir amb d’altres, com va passa en les darreres eleccions a les cambres, i conclou que es va respectar la legislació espanyola.\nLa providència del Suprem al·lega que la sentència del TSJC es basa en la legislació autonòmica, no pas en l’estatal, i per això l’alt tribunal espanyol no pot entrar a valorar la decisió del tribunal català. Ara, la decisió del TSJC ja és ferma.\nFonts de les cambres catalanes han explicat a l’ACN que aquest és un procés iniciat l’any 2018, abans de les eleccions a la Cambra de Comerç de Barcelona, contra la Conselleria d’Empresa, a qui correspon executar la sentència, i no va contra la Cambra de Barcelona, el Consell General de Cambres de Catalunya ni cap candidatura. Segons les mateixes fonts, la decisió del Suprem no tindria afectacions sobre les eleccions celebrades el maig de 2019.\nEl Govern encara no ha rebut una “notificació oficial” de la resolució, segons ha explicat el conseller d’Empresa i Treball, Roger Torrent, en una roda de premsa. Per aquest motiu, el titular de la conselleria responsable del decret anul·lat ha dit que s’emplacen a detallar les conseqüències i a parlar-ho amb els ens camerals “en els pròxims dies”. Precisament, aquest divendres la Generalitat s’ha reunit amb les 13 cambres catalanes per tractar els “projectes en comú” que tenen en marxa.\nTags: cambres catalanes, Suprem


Ambdós formacions musicals compartiran escenari per primera vegada en la seua història interpretant la Missa nº 2 d’Anton Bruckner\nL’Auditori de Castelló acollirà aquest diumenge 20 de febrer a les 11.30 hores un concert únic a càrrec de la Banda Municipal de Castelló i el Cor de la Generalitat Valenciana. Es tracta de la primera vegada en la història que ambdós formacions comparteixen escenari i suposarà un dels concerts més rellevants de la temporada actual.\nL’Ajuntament de Castelló, a través de la Regidoria de Cultura encapçalada per l’edil Verònica Ruiz, ha programat aquesta cita musical de la Banda Municipal dirigida per Marcel Ortega i Martí, amb el Cor de la Generalitat Valenciana, dirigit per Francisco Perales, en el qual presentaran ‘Fins sempre’, “un programa dedicat a la relació entre la mort i la vida, amb una visió poètica i carregada d’esperança”, segons assenyala el propi director Ortega.\nLa regidora de Cultura, Verònica Ruiz, ha destacat “la bellesa extraordinaria d’aquest concert únic i històric a Castelló on compartiran escenari dos eminències musicals com ho és la nostra banda i el cor de la Generalitat”. Ruiz també ha animat a la ciutadania a gaudir d’aquest concert que “brillarà per la seua tendresa, excel·lència i qualitat”.\nL’obra que interpretaran conjuntament és ‘Missa nº 2 per a cor i instruments de vent’ del compositor Anton Bruckner, una peça monumental que va ser encarregada en motiu de la consagració de la capella votiva de la nova catedral de Santa Maria de Linz. Amb una durada d’entre mitja hora i tres quarts, és una obra escrita per a cor a vuit veus (quatre de dones i quatre d’homes) i la plantilla de Banda que es tenia a disposició en l’Àustria vuitcentista: més o menys, un grup instrumental compost pels instruments de fusta i de metall que trobaríem en una orquestra simfònica. Aquest diumenge, damunt de l’escenari de l’Auditori, tindrem un total de 40 cantants i 16 instrumentistes.\nLa segona part se centrarà en la Simfonia n. 3 del compositor americà James Barnes (1949), anomenada també “La Tràgica”, que correrà a càrrec de la Banda Municipal al complet. És una obra que posa de manifest un viatge musical i psicològic des del dolor i la pena més profunds fins a la pau i l’esperança.\nA més, la Banda Municipal i el Cor de la Generalitat Valenciana replicaran aquest programa en un concert a Xàtiva el dia 6 de març.\nL’entrada per a l’esdeveniment és gratuïta i compta amb tots els protocols sociosanitaris corresponents per al seu correcte desenvolupament.\nAuditori Banda Municipal concerts castelló Cor de la Generalitat Valenciana Esdeveniments culturals Música


Schimmel C182 Tradition - Pianos Catalunya - Lloguer de pianos per esdeveniments\nDes de que Wilhelm Schimmel va construir el seu primer piano el 1885, el nom Schimmel ™ es sinònim de qualitat. Schimmel es una de les poques empreses constructores de pianos on l'art de la fabricació de piano tradicional, es portada a terme per els descendent directes del fundador de l'empresa.\nSchimmel es fabriquen exclusivament a Braunschweig, Alemanya. En aquests lloc de producció històrica, Schimmel cultiva l'art tradicional i l'art de crear pianos.\nAl mateix temps Schimmel es coneguda per les seus grans avenços a l’integració de la tecnologia en el procés de la construcció d'un piano. Enginyeria Assistida per Ordinador Piano (CAPE) el software permet als enginyers desenvolupar amb precisió el disseny de cada part del piano. A més a més, Schimmel opera sota la creença de que el millor piano es crea quan cada aspecte del seu disseny esta cuidadosament controlat, per lo que els components de cada piano i el teclat de cada piano es produeixen exclusivament a la Fábrica de Schimmel. L'atenció al detall i el perfecte equilibri entre l’artesania tradicional i la tecnologia moderna es la raó per la que la marca Schimmel segueix gaudint d'una excel·lent reputació a tot el mon.\nParaules de Schimmel "La qualitat per davant de tot"


Anglès de 3 a 5 anys - Ilerllengües, la academia de idiomas con más de 40 años en lleida\nEls més menuts de l’acadèmia gaudeixen de l’aprenentatge de l’anglès de forma dinàmica i divertida. El fil conductor de cada curs gira entorn una titella/mascota que introdueix els continguts de forma lúdica al grup classe. Els nens aprenen a través de jocs interactius, cançons, contes, manualitats, tallers... i molt més!\nA més a més, cada alumne comparteix amb la família i amics “THE MAGIC BAG”! Una motxilla que els professors preparen de forma acurada per tal que la tingueu a casa una setmana. En aquesta motxilla podreu trobar diferents activitats, targetes de vocabulari, jocs, contes, material audiovisual… per tal d’aprendre i practicar la llengua anglès fora de l’aula i en família.\nEn aquesta etapa educativa, els grups són de màxim 8 alumnes a l’aula per tal de vetllar per un aprenentatge més individualitzat i proper. Els professors estan especialitzats en llengua anglesa i les classes s’ofereixen en sessions de un o dos dies a la setmana.\nEdat de 3 a 5 anys


Les diferents proves s’iniciaran a primera hora del matí, realitzant-se primerament la reunió prèvia i el control dels equips. La competició està prevista iniciar-se a les 08:50 hores, amb la Prova d’Orientació (P.O.R), que es perllongarà fins a les 11:30 hores, per donar pas cinc minuts després a la Prova d’Aires (P.A.R), que durarà fins a les 13:00. Per finalitzar, els participants s’enfrontaran a les Proves de Terreny Variable (P.T.V), que s’iniciaran a les 13:15 hores i conclouran, aproximadament, a les 15:00 hores. El lliurament de premis pels guanyadors de les tres categories està previst iniciar-se a les 17:00 hores. El Jurat d’aquesta jornada estarà format per Bernat Font com a President, amb Aleix Font com a Vocal i Cap de Pista, i Adrià Tauler exercirà de Delegat Federatiu.


Benidorm commemora el Dia Nacional de les Llengües de Signes Espanyoles | Portal del ciudadano\nArticle Benidorm Commemora El Dia Nacional Les Llengues Signes Espanyoles\nBenidorm commemora el Dia Nacional de les Llengües de Signes Espanyoles\nDurant tot el dia, Apesobe ensenyarà la llengua de signes en la Plaça la Creu, dins de la campanya 'Et regale un signe'\nL'Ajuntament de Benidorm, al costat de l'Associació de Persones Sordes de Benidorm (Apesobe), commemora hui, 14 de juny, el Dia Nacional de les Llengües de Signes Espanyoles. A les 11.00 hores, l'alcalde de Benidorm, Toni Pérez, i la regidora de Benestar Social, Ángela Llorca, juntament amb la presidenta de l'organització, Ana Belén Amorós, i altres membres de la corporació municipal i de l'associació, han desplegat una pancarta commemorativa des de la balconada d'Alcaldia de l'edifici consistorial.\nÁngela Llorca ha dit de la llengua de signes que és "un vehicle indispensable per a totes les persones sordes o sordmudes en el seu quefer diari", ha destacat el compromís de l'Ajuntament amb estos veïns i ha recordat que s'ha incorporat intèrprets en llengua de signes en plens institucionals i altres actes singulars que es realitzen a Benidorm organitzats per l'Ajuntament. L'aposta de l'Ajuntament de Benidorm per les persones sordes és constant. L'any passat, el ple municipal va aprovar per unanimitat una declaració institucional que apel·lava a totes les institucions i al conjunt de la societat a actuar "de forma compromesa per a col·locar les llengües de signes en condició d'igualtat en totes les esferes de la vida educativa, social, cultural, econòmica i política de la ciutat".\nEn l'àmbit nacional, amb motiu de la celebració, s'ha engegat la campanya 'Et regale un signe', amb la qual es pretén donar a conéixer a totes les persones interessades la llengua de signes. Durant tota la jornada, Apesobe mantindrà una taula informativa en la plaça de la Creu, on membres de l'entitat, a més estan informant de les seues activitats, de la campanya d'enguany i regalant globus als xiquets.\nApesobe que compta a Benidorm amb 22 socis, forma part de la Federació de Persones Sordes de la Comunitat Valenciana (FESORD). Amb motiu d''Et regale un signe' s'han habilitat en xarxes socials dos etiquetes: #AraLlenguadeSignes, en valencià; i #YoconlaLS, en castellà. El Dia Nacional de les Llengües de Signes Espanyoles va ser adoptat pel Consell de Ministres del Govern d'Espanya en 2014 i se celebra el 14 de juny perquè va ser en eixe dia de 1936 quan es va constituir la Confederació Estatal de Persones Sordes.


MONTCADA CONFIDENCIAL: EL FUTUR DE CAN CASAMADA\nCan Casamada és des del mes de juny de l’any 2006 patrimoni municipal. L’edifici s’està deteriorant a un ritme accelerat sense que l’equip de govern faci res per evitar-lo.\nQuina serà la destinació d’aquest singular edifici?\nDe moment, no hi ha resposta, s’ignora que es farà en aquest immoble. De moment, es pot comprovar, que no s’ha fet res per mantenir-lo en bones condicions i, es córrer el perill de què comenci a caure a trossos, si no s’actua ràpid amb el conseqüent cost econòmic afegit.\nMontcada Centre té manca de serveis bàsics, un d’ells és la necessitat de disposar de més escoles bressol.\nEls veïns han reclamat que es destini aquest patrimoni públic, fent les reformes que calguin, per convertir-lo en una escola bressol.\nSr. Alcalde: No s’ho pensi més i comenci a posar fil a l’agulla. Seria tota una bona noticia que evitaria -si continua el deteriorament- que algun inversor immobiliari ens vingui a salvar el patrimoni amb la corresponent contrapartida que tots ens imaginem.\nUna vergonya de les més grans: fa un parell de mesos vaig passar-hi per davant i la porta que dona al carrer Colon, estava oberta de bat a bat, vaig avisar a la policia municipal, notificant-los el fet perquè prenguessin mesures. Al cap d'uns dies vaig tornar a passar i la porta continuava oberta, reconec que vaig entrar-hi per veure amb els meus propis ulls què hi havia i com estava; vaig "campar" per tota la casa, plena d'objectes com mobles, una tele, etc. evidentment no vaig tocar res i des d'allà estant vaig avisar altre cop a la policia que no va trigar a venir i davant l'estranyesa que van mostrar els vaig informar que la casa era "patrimoni-propietat" del nostre Ajuntament (psicodèlic!!!). Aquesta vegada s'hi va posar una cadena i santes pasqües. Amb això no s'arregla res, per la banda del c/ Montiu es veu millor el deteriorament que va creixent, és el colmo de la deixadesa municipal, de què serveix tanta publicitat de millorar la ciutat, tanta parafrenàlia de grans construccions faraòniques i no tenir cura de res de res del que caldria conservar?. Vagis on vagis, es mostra amb orgull el que hi ha d'antic, d'històric i en aquest poble tot el contrari, com diu aquesta notícia, ni una mica de cuidado de res, només esperant que caigui a trossos per després ens vulguin fer creure que només es podia enderrocar o algo semblant. Tant costa en el moment que es "deixa o abandona o compra o el que sigui" un edifici de posar unes mínimes mesures mentre no es decideix que se'n fa? No se com als responsables no els cau la cara de vergonya.\n16 de gener de 2007 a les 0:54:00 CET\njplujà ha dit...\nI el futur de la masia del costat del casino a Terra Nostra?\nFa uns anys ja en va caure la meitat i ningú va dir-ne res. Simplement es va tapar el que havia caigut i a una altra cosa.\nAra que sembla que està en marxa el pla de la zona 21 ja veurem com queda. Suposo que serà el primer que tiraran a terra. Tenint en compte que crec que és del s. XIII-XIV seria una pèrdua irreparable.\n16 de gener de 2007 a les 13:01:00 CET\nVIVA LOS TALIBANES!\n5 de març de 2007 a les 15:50:00 CET


L’ESPAI – lasolidaritatunbonremei.com\n25/11/2016 10/07/2018 Enric Segarra Bosch\nPer sobreviure només ens cal l’espai íntim de la nostra llar, més el que necessitem per fer la nostra feina i accedir als serveis bàsics. No és gaire, alguns centenars de metres quadrats per cap. Per viure plenament com a humans civilitzats, però, ens en cal molt més. Necessitem més espai del que ocupem. Molt més del que solem imaginar.\nDarrere de cadascú hi ha un territori molt extens. Hi ha camps de conreu, pastures, mines, boscos, conques fluvials… Hi ha també espai lliure per al lleure personal. Un territori extens, les dimensions del qual varien en funció dels estils de vida. Els vegetarians passen amb un hortet, els grans menjadors de carn necessiten pastures extenses; els sedentaris es miren el paisatge de lluny, els excursionistes necessiten boscos i muntanyes recorribles. El territori sobre el qual influïm i del qual depenem marca l’abast de la nostra petjada ecològica.\nLa nostra petjada afecta també l’espai on dipositem els nostres residus. És més que la superfície d’abocadors o deixalleries. És l’espai difús dels rius que contaminem o de l’atmosfera que omplim de gasos indesitjables. Amb el model de societat actual, un català necessita quatre hectàrees i un nord-americà en requereix nou. Si tothom tingués aquest nivell de demanda, la Terra seria petita per als més de 7.000 milions d’humans que ara hi vivim. Sort que als països més pobres la gent passa amb només una hectàrea o fins i tot amb menys.\nSort? No és aquesta la paraula, segurament. Hi cabem perquè l’espai està repartit de manera molt inequitativa. I si hi penséssim\nLa petjada ecològica és el fragment de planeta que necessita cadascú per satisfer la seva demanda d’espai i recursos. No tots necessitem el mateix espai. Segons com ens alimentem, quin tipus d’habitatge tenim, els mitjans de transport que utilitzem, o els productes i serveis que fem servir, necessitem una àrea de territori ecològicament productiu. Els conreus, les terres de pastura, els boscos, el mar, el terreny construït i l’àrea d’absorció de diòxid de carboni han de proporcionar els recursos que emprem i assimilar els residus que generem. Aquesta àrea és la nostra petjada ecològica.\nLa petjada ecològica dels catalans és d’unes 4 hectàrees per cap (3 camps de futbol). Això vol dir que, per continuar vivint com vivim, necessitem 280.000 km2, i només en tenim 32.000. La diferència entre el territori que tenim i el que necessitem és el nostre dèficit ecològic.\nLa petjada ecològica mitjana dels humans és de 2,9 hectàrees per cap. Però hi ha una gran diferència entre països (a l’Índia, 0,8 ha i als EE. UU. 8,7 ha). La capacitat de càrrega de la Terra encara no ha arribat al seu límit perquè als països pobres la gent utilitza molts pocs recursos i genera pocs residus.\nEl planeta no dóna perquè tothom visqui com nosaltres. No tota la superfície terrestre serveix per a produir els béns que necessitem. A la Terra només hi ha 10.000 milions d’hectàrees explotables. Si els més de 7.000 milions d’humans visquessin com els europeus, caldrien més de 3 Terres, i si visquessin com els nord-americans, unes 5 Terres.\nSense espais naturals no hi ha vida. Els humans ens desenvolupem en un recurs limitat: el territori, i ho fem modelant els sistemes naturals. Però en aquest espai convivim amb altres comunitats animals i vegetals que són claus per la vida. Segons com preservem els espais naturals i les condicions ambientals dels hàbitats podrem conservar la biodiversitat i els valors ecològics i patrimonials del paisatge. Un bé del qual depenen el nostre benestar i l’equilibri natural.\nSom molts i cada vegada necessitem més de tot. Només serem equitatius i sostenibles si moderem les nostres demandes i augmentem la nostra eficiència.\nEnric Segarra Bosch - La solidaritat un bon remei - Sostenibilitat - Tema 09.06.\nPrevious IMATGES DE BENEFACTORS DELS ANIMALS\nNext LLIBRES AMB MISSATGES DE VALORS


E.B.M PIT ROIG: UN JARDÍ ON LES HISTÒRIES NO S'ACABEN\nUN JARDÍ ON LES HISTÒRIES NO S'ACABEN\nDeia Ferrière "El nen estima la natura i l'hem ficat en cambres tancades; li agrada donar un objectiu a les seves activitats i l'hi hem tret; li agrada moure's i l'hem immobilitzat; li agrada parlar i l'hem fet callar; volia raonar i ens dirigíem només a la seva memòria; volia seguir la seva fantasia i l'hem impulsat a fugir-ne; volia ser lliure i l'hem ensenyat a obeir passivament"\nEls espais exteriors són tan o més rics que els interiors, doncs ens ofereixen un munt d’olors, de sensacions, de possibilitats, però cal que aquests espais, també tinguin un plantejament, una distribució i uns materials que afavoreixen i respectin els ritmes i interessos de cada infant, a l'hora que propiciïn el compartir les experiències viscudes i les descobertes.\nI això és el que estem observant a l'espai exterior de l'escola, un espai on vivim i convivim.\nUn cop els infants perden l'interès per l'espai interior, obrim l'hort i anem a collir els fruits o a regar, però a vegades sorgeixen improvisacions com aquestes:\nQuan anem a buscar les regadores, algú descobreix un test i terra, aleshores diem de fer més gran l'hort. Ràpidament s'hi afegeixen altres companys per organitzar l'espai amb les canyes que hem tret dels tomàquets, i les pedres.\nUns comencen a fer grafismes a la sorra, i una petita mà els va resseguint amb les pedres blanques. A l'hora dues nenes parlen entre elles de com omplir el test amb la sorra...\nQuan acaben ho col·loquen i és el moment de decidir entre tots què plantar.\nAcorden plantar un tomàquet i també una pedra. Davant la meva sorpresa, m'argumenten que les pedres es planten perquè surten de terra.\nUn altre dia, passa el mateix però amb un grup totalment diferent. En aquest cas fan el mateix procés però planten troncs.\nA part del seguiment que anirem fent per intentar treure conclusions sobre les coses que es planten perquè creixen o donen fruit i les que no, és sorprenent la implicació conjunta per construir amb una estètica molt acurada. És fa difícil separar la descoberta de la creació, o potser val la pena simplificant parlant d'una descoberta creativa...\nI la creativitat segueix a cada racó on els infants es senten lliures, i comencen a fer dibuixos gegants, passatgers, doncs son difícils de mantenir, tot i que els menuts els tenen gran respecte i intenten no trepitjar-los.\nAixò és un petit recull de tot el que succeeix un matí a l'espai exterior, i aquest cop ens hem centrat en l'observació de l'aspecte més creatiu, més estètic, però tal i com ha de ser l'escola, estem en un espai de vida, on les relacions i els lligams cada cop són més estrets i les descobertes de l'entorn, del propi cos i de la quotidianitat transformada en joc, són el motor que ens fa estar atentes per tal d'oferir els materials que aquests menuts necessiten per seguir creixent.\nAixí, que... CONTINUARÀ...\nPublicat per contacte: 938452337 a 23:01\nEtiquetes de comentaris: A L'EXTERIOR


Comprar Partitura Quartet núm. 6 Avançat Partitures\nDinsic > Partitures > Avançat > Quartet núm. 6\n25.96 € IVA no inclòs\nEn els tres moviments de que consta el quartet, d’una durada total aproximada de disset minuts, he intentat conjugar la unitat musical amb la varietat, sense partir ni de figures temàtiques formatives, ni de cap repetició textual.\nEl primer temps (Allegro moderato) comença amb una breu introducció de nou compassos, en la que irrompen, primer, en fortissimo, les vuit notes inicials de la sèrie de dotze sons en la que es basa tota la composició, seguida d’una imitació en pianissimo sobre quatre d’elles, que es completa finalment amb la segona secció de sis notes de la sèrie. Aquesta disposició estructural binària asimètrica, en la qual la primera part és més breu i nodrida de sons que la segona, constitueix una matriu constructiva fonamental, que no solament es presenta amb freqüència durant el moviment en molt variades disposicions, sinó que també informa la seva trajectòria general i, fins i tot, la del conjunt de l’obra.\nEn contrast amb l’agitació dominant del primer moviment, a l’Andante que el segueix, hi predominen les notes sostingudes i tenses, especialment en les seves seccions inicial i final. I, encara que el moviment estigui concebut com un tot, s’hi poden distingir les següents parts: la primera, amb tres frases inicials d’exposició (compassos 1 fins 27); la segona, el la que es succeeixen tres seccions centrals de desenvolupament, enllaçades per breus transicions; i, finalment, la tercera, que comença al compàs 85, on s’arriba al clima expressiu d’aquest temps, que es manté fins a la seva conclusió.\nL’Allegro vivace final comença amb una frase de nou compassos, seguida d’episodis de caràcter “scherzando”, derivats d’aquesta mateixa frase, que s’estenen fins al compàs 30. A partir del compàs 31, comença un període de desenvolupament, format per tres seccions (compassos 31-42, 43-65 i 66-78). Tot seguit, reapareixen -en disposicions diverses- les estructures inicials abreujades del segon temps, que tanquen el moviment amb material derivat del primer.\nDa Camera 22 abesten 3 Musica acompañamiento de canciones infantiles somnis can abesten Sonatina de Nadal musica 2 Literatura e interpretación de la trompeta soliloquis piano cançoner passeport partitura Palau insòlit El timbaler del Bruc Quartet de corda núm. 3 Da Camera 22: Tres danses americanes per a quartet de corda abesten 4 tot ho podem expressar nadal orquestra i cada instrument els músics més petits flauta cançó Carnestoltes cantata nadalenca nit de vetlla corda abesten 2


Eth susvelhant deth far: Notícies del 1847\nNotícies del 1847\nAlumnes a la universitat de Barcelona\nNombre d’alumnes matriculats a la Universitat de Barcelona el curs 1846-47: Facultat de Jurisprudència, 377; Facultat de Filosofia, 423; Facultat de Medicina, 551; Facultat de Farmàcia, 162; Facultat de Teologia, 20. Total: 1.523. Alumnes d’escoles de comerç: 1.067. Alumnes de nobles arts: 946.\nData de la creació del món\nL’any 1847 era el 5830 de la creació del món (“segons el P. Petavi”*); el 4171 del diluvi universal; el 4091 del poblament d’Espanya; el 4016 del de Madrid; el 3524 del de Barcelona; de la fundació de Roma (“segons Varró”**), el 2599; el 265 de la correcció gregoriana del calendari; de les Corts de Cadis, el 33; el 15, del regnat d’Isabel II de Borbó; de la constitució de la nova monarquia, el 3; i el 2 del pontificat de Pius IX.\n* Es refereix a Dionís Petavi, S.J. (1583-1652), autor de l’obra Rationarum temporum, una mena d’enciclopèdia dels “coneixements” cronològics de l’època.\n** Es refereix a l'erudit romà Marc Terenci Varró (116-28 aC)\nBarcelona-Madrid en 79 hores\nViatge de Barcelona a Madrid, 1847. Surt de Barcelona a les 12 de la nit. Arriba a Saragossa a les 13 h. del segon dia (37 h de viatge). 11 h de descans a Saragossa, d’on es reprèn el viatge a les 12 de la nit. I s’arriba a Madrid a les 7 del matí del quart dia (31 h més de viatge). I doncs, 68 hores de viatge, comptant les parades per als àpats, + 11 h de descans, total 79 hores.\n(cf. Miguel Dubá y Navas, Guia de Barcelona, 1847)\nEtiquetes anecdotari, Barcelona, Dionís Petavi, fotografies antigues, llibres, Madrid, Miguel Dubá y Navas, Universitat de Barcelona, viatges\nQüestions de llengua (57): La Blancaneu (1)\nCamps de reeducació\nPerles (102): Fígaro en calçotets\nFotografies de fars (2): Orchilla, illes Canàries,...\nS’han acabat les amistats\n«Senyores i senyor?»\nLlengües oficials per a què?\nFotografies de fars (1): Llac Erie, Cleveland, EUA...


Victòria del sènior femení i gran jornada d'Escoles amb l'Enginyers | SEL VILANOVA\nVictòria del sènior femení i gran jornada d’Escoles amb l’Enginyers\nEl passat cap de setmana, quasi totes les categories del rugbi vilanoví van disposar d’activitat, des de l’Escola de Rugbi fins al sènior masculí. Els resultats, com acostuma a passar en competicions obertes, foren dispars, i val la pena destacar l’excel·lent actituds de les jugadores i jugadors de l’Escola, així com l’èpica victòria del femení entront del CEU/L’Hospitalet.\nDissabte començava amb el SEL VNG rebent, en jornada d’Escoles, el Barcelona Enginyers Rugbi. Les diferents categories van disputar els seus partits amb intensitat, enfront dels equips d’un club amb el qual els vilanovins tenen una excel·lent relació. Victòries dels s8 i s10, meritori empat dels s12 i notabilíssim actitud dels s14 per una jornada que la pluja no va poder agualir, i que va finalitzar amb un festiu tercer temps i el sorteig d’alguns productes rugbístics amb la intenció de recaptar fons per al viatge de final de temporada de l’Escola vilanovina. L’activitat dissabte va continuar de la mà dels infantils (s16), que van desplaçar-se a la Teixonera per enfrontar-se al Químic ER, club que comparteix amb el FC Barcelona les instal·lacions barcelonines. Els infantils, coneguts dins del club com Irreductibles van pagar molt cara una banqueta justa, i especialment la lesió durant l’escalfament de la talonera Nagore Bailón. Aquest imprevist va obligar a una recomposició en els efectius de la davantera vilanovina. Tot i la superioritat local, els infantils no van perdre la cara en cap moment durant el matx, resistint amb orgull tot i acabar amb dotze jugadors sobre la gespa de la Teixonera. Que el resultat no és el més important en la pràctica esportiva, i especialment en el rugbi, va quedar clar dissabte, amb l’actitud dels deixebles de Pau Marc Mestres sobre la gespa del camp de la Vall d’Hebron.\nFotografies de la Jornada d’Escoles,\nL’endemà diumenge, els dos sèniors jugaven al camp de Les Oliveres a Santa Coloma. Foren les fèmines, amb el tricombinat, les primeres a saltar a la gespa. El partit es preveu disputat, enfront del combinat CEU/l’Hospitalet, i així fou. Les locals s’avançaren en el marcador gràcies a un assaig que col·locà el 7 a 0 en el marcador, i les visitants només pogueren fer moure el seu caseller durant el primer temps gràcies a una penalitat transformada. A la represa, un nou cop de càstig i un posterior assaig visitant va deixar un 7 a 11 en el marcador que s’allargà en el marcador durant força minuts, mentre els dos equips treballaven a fons defensa i atac en un partit intensíssim d’anada i tornada. Al final, a manca de dos minuts, la vilanovina Helena Ortiz va aconseguir la marca que va donar la victòria, per la mínima, a les locals (12-11).\nA continuació van saltar a la gespa els equips sènior masculí del SEL VNG i el RC Santa Coloma. Equips que compartien zona de la classificació però, com es va veure sobre la gespa, estil de joc diferent: mentre que els locals feien valer l’encert del seu xutador, que transformà fins a set cops de càstig durant els vuitanta minuts, els vilanovins intentaven el joc a la mà que, tot i imprecisions en algunes fases, els va permetre aconseguir fins a tres assajos per només un dels locals. Amb tot, va prevaler en el marcador i sobre la gespa l’estil dels Dragons de Santa Coloma, que s’embutxacaren la victòria per 31 a 18.\nFotografies de la Jornada a Santa Coloma, CLICANT AQUÍ


> Blog > Notícies > ICNOS, un vi amb petjada\n22 Feb 2021, 09:54 Notícies 0 likes 30 views 0 comments\nEstà fet amb varietats deSamsó i Garnatxa de vinyes velles de més de 70 anys de terrer de pissarra.\nEl celler Empordàlia treu el seu nou vi, ICNOS, que defineix com el seu millor treball. Una edició numerada denomés 2600 ampolles.És un vi que neix de vinyes velles, de varietats autòctones com garnatxa i samsó, i una elaboració molt acurada.\nICNOS, vol dir petjada en grec, rastre. I, tal com explica Simon Casanovas, gerent d’Empordàlia, “li hem posat aquest nom ja que volem que sigui com un homenatge a tots els nostres agricultors, homes i dones que deixen rastre i petjada amb el que fan, seguint la tradició“.\nICNOS és un vi de gran sàvia, i decolor robí intens i brillant. Té aromes a fruita madura com la cirera i la mora, amb notes de vainilla i cafè. En boca és molt agradable, amb sensacions de regalèssia i torrefacció, amb uns tanins rodons i suaus. El final és llarg i persistent.\nEstà fet de Samsó i Garnatxa de les vinyes més velles del celler Empordàlia, vinyes velles de Garnatxa i Samsó de terrer de pissarrade més de 70 anys, situades als municipis de Rabós, Garriguella.\nCombina amb la cuina elaborada de carns i és ideal per a moments especials. Temperatura òptima de servei entre 15 i 17 C.


El tribunal determina que hi ha criteris de repartiment que no són proporcionals ni objectius\n3 min. Andorra la Vella 15/03/2018 10:40\n651x366 Una reunió entre els grups parlamentaris, el Govern i els comuns / M.T. (ANA) Una reunió entre els grups parlamentaris, el Govern i els comuns / M.T. (ANA)\nEl Tribunal Constitucional ha estimat parcialment el recurs d'inconstitucionalitat presentat per una part dels parlamentaris de l'oposició en relació a la Llei qualificada de transferències als comuns. En concret, en la sentència emesa el 14 de març, el TC considera que els articles 15, 16 i 18 i la disposició addicional tercera de la Llei de transferències no són conformes a la Constitució, en concret, els articles 79 i 81.\nEl tribunal assegura que alguns dels criteris de distribució sostenible que introdueix la nova llei, concretament les polítiques d'inversió sostenible, i el grau de compliment de les separatives d'aigües i de l'elaboració del cadastre, no respecten les exigències de proporcionalitat i objectivitat que fixa la Constitució. A més, també tomba la disposició addicional tercera perquè considera que el criteri d'inversions per a la sostenibilitat mediambiental, social i econòmica ha d'estar definit a la llei i no pot fixar-se a través d'un reglament posterior, de manera que això vulnera el principi d'autogovern dels comuns.\nEn canvi, el TC considera que la resta de criteris per a establir el repartiment de transferències, com la població, el territori, els elements demogràfics com la proporció d'infants i gent gran, i els elements de solidaritat (capacitat hotelera, nombre de comerços, desplegament dels impostos comunals, carreteres secundàries, societats participades i nuclis de població allunyats) sí que són conformes a la Carta Magna.\nD'altra banda, el Tribunal Constitucional ha desestimat el recurs d'inconstitucionalitat presentat contra la Llei qualificada de delimitació de competències, ja que considera que els articles impugnats són conformes a la Constitució. Així, el TC avala que els comuns puguin cedir obligatòriament i gratuïtament terrenys al Govern per a projectes d'interès nacional, perquè els comuns en segueixen tenint la titularitat i hi donen el seu consentiment amb l'informe preceptiu i participant en l'aprovació del pla urbanístic.\nAmb la declaració d'inconstitucionalitat d'una part dels criteris de repartiment de les transferències als comuns, les fonts jurídiques consultades asseguren que la llei no es pot aplicar. Les dues lleis van ser aprovades pel Consell General el passat 20 d'octubre, malgrat l'informe encomanat pel comú de Sant Julià de Lòria que ja alertava de possibles inconstitucionalitats. Els dos nous textos van ser portats al TC pels tres consellers del grup socialdemòcrata, Pere López, Rosa Gili i Gerard Alís, el representant d'SDP, Víctor Naudi, i dos consellers liberals, Jordi Gallardo i Ferran Costa. Costa, en conèixer la resolució del TC, ha assegurat que estan "contents d'haver fet allò que crèiem que havien de fer".\nDA celebra que el TC hagi esvaït els dubtes sobre la delimitació de competències\nEl PS demana que es torni a obrir el diàleg per consensuar la Llei de transferències\nRepartició a parts iguals dels 4,4 milions tombats pel TC\nCrèdit de 8,4 milions d'euros per complementar les transferències comunals del 2017


laterceravia.cat – Herrera: “Catalunya no serà sobirana” – e-Notícies\nHerrera: “Catalunya no serà sobirana” – e-Notícies\nL’exlíder d’ICV adverteix que l’independentisme està “en via morta”\nL’exlíder d’ICV, Joan Herrera, ha reaparegut a l’escena pública i ho ha fet afirmant que “Catalunya no serà sobirana”. L’ecosocialista ho ha argumentat dient que “Espanya tampoc ho és”, durant l’acte de presentació de Federalistes de CCOO on ha ofert una conferència titulada “Democràcia, Federalisme i Plurinacionalitat”.\nHerrera ha advertit que l’independentisme està “en via morta”. Ha recordat que a les passades eleccions del 27S va guanyar “electoralment” però va “fracassar estratègicament”. A més, ha afegit que no ha sabut “seduir” a una majoria de la població i ha posat com exemple l’Àrea Metropolitana de Barcelona. “No ha penetrat a la classe treballadora”, ha reblat.\nCreu també, que l’independentisme a partir d’ara seguirà l’estratègia de “mantenir la tensió per mantenir-se al poder”. L’ecosocialista ha criticat que utilitzi l’argument de “tot s’arreglarà d’immediat”. “El debat nacional està sobrerepresentat a Catalunya”, ha conclòs.\n“No ens podem tancar en la proposta Estat nació”, ha etzibat. L’exlíder d’Iniciativa creu que la millor alternativa és apostar per un federalisme que pugui atreure a unes classes populars que tinguin la capacitat d’arribar a aliances per aconseguir-ho.\nJoan Herrera també ha alertat de l’”ultranacionalisme populista i demagog” i ha afegit que aquest “penetra a totes les classes socials i també a les classes obreres”. L’actual director de l’Escola Superior de Quadres CCOO ha criticat la manca de debats profunds “a Catalunya i al món”. “Tot es decideix entre blanc i negre i no hi ha debat”, ha reblat.\nPer La Tercera Via|2017-01-16T18:45:41+00:00gener 12th, 2017|Categories: Notícies, Opinió|0 Comentaris


Casa als carrers del Pare Roca i de Bolòs - Viquipèdia, l'enciclopèdia lliure\nCasa als carrers del Pare Roca i de Bolòs\nC. Pare Roca - c. Bolòs\n42° 10′ 54″ N, 2° 29′ 01″ E / 42.181610°N,2.483544°E / 42.181610; 2.483544Coord.: 42° 10′ 54″ N, 2° 29′ 01″ E / 42.181610°N,2.483544°E / 42.181610; 2.483544\nCasa als carrers del Pare Roca i de Bolòs fou un habitatge a la ciutat d'Olot catalogat a l'Inventari del Patrimoni Arquitectònic de Catalunya, desaparegut entre 2006 i 2009 per fer-hi un bloc d'habitatges. La Plaça Clarà, juntament amb el Passeig de Barcelona, constitueixen els dos projectes urbanístics més importants del segle XIX. Vers els anys 1627 i 1731, l'actual solar de la plaça estava ocupat per l'hort i convent dels caputxins. L'any 1835, el convent, en poder dels carlins, serà incendiat per les forces governamentals. A mitjans del segle XIX, s'utilitzà per a fins militars. L'any 1868 surt a la llum un projecte de la seva urbanització fet per Joan Cordomí que no es realitzarà. L'any 1871 es tira endavant el projecte de E. Pujol i el 1925 es remodelen els jardins interiors.\nTorreta de caps de setmana voltada de jardí. Disposava de planta irregular, amb teulat a dues aigües, sostingut per bigues de fusta; les teules eren planes i era destacable la decoració en terracota de sota la cornisa, imitant arquets cecs. S'hi accedia per un porxo amb teulat a dues aigües, sostingut per bigues de fusta. Destacava la tribuna amb balustrades a la façana est que es transformava en terrassa al pis superior; estava decorada amb motius d'escacs fets de terracota.\n↑ 1,0 1,1 «CASA AL CARRER PARE ROCA - XAVIER BOLÓS (Enderrocat)». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].\nCasa al carrer Pare Roca, 4\nCasa al carrer Pare Roca, 10\nObtingut de «https://ca.wikipedia.org/w/index.php?title=Casa_als_carrers_del_Pare_Roca_i_de_Bolòs&oldid=21158698»\nLa pàgina va ser modificada per darrera vegada el 16 maig 2019 a les 22:10.